

 REPUBLIKA HRVATSKA

OPĆINSKO DRŽAVNO ODVJETNIŠTVO

 U ŠIBENIKU

 Šibenik, Stjepana Radića 81

Broj: P-12/2023

Šibenik, 10. lipnja 2024.

MB/MB

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, dalje u tekstu: Uredba), a sukladno javnom natječaju od 10. lipnja 2024. za prijam službenika u državnu službu na neodređeno vrijeme u Općinsko državno odvjetništvo u Šibeniku na radno mjesto informatički tehničar - 1 izvršitelj/ica, objavljuje se sljedeća

OBAVIJEST

1. OPIS POSLOVA RADNOG MJESTA INFORMATIČKOG TEHNIČARA

Informatički tehničar obavlja upisivanje podataka u računalne baze podataka, obavlja upis i jednostavnu obradu i razmjenu elektroničkih (digitalnih) dokumenata, obavlja poslove snimanja, organizira čuvanje elektroničkih (digitalnih) dokumenata, održava računalne sustave i mreže te njihovo upravljanje, izrađuje jednostavnija programska rješenja, pruža tehničku pomoć korisnicima informatičkih resursa, obavlja poslove pripreme, kontrole i distribucije dokumentacije za djelovanje informatičkog sustava, kao stručna osoba rukuje opremom za audio-video snimanje te obavlja i druge tehničke i stručne poslove u skladu s Poslovnikom državnog odvjetništva i po nalogu općinskog državnog odvjetnika.

1. PODACI O PLAĆI

Temeljem odredbe članka 11. Zakona o plaćama u državnoj službi i javnim službama (Narodne novine, broj 155/23, dalje u tekstu: Zakon), plaća službenika i namještenika sastoji se od osnovne plaće i dodataka na osnovnu plaću utvrđenih Zakonom te ostalih primitaka u skladu s Zakonom i općim propisom o radu.

Sukladno članku 12. stavak 2. Zakona osnovna plaća je umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće.

Temeljem članka 18. stavak 1. Zakona dodatak za radni staž iznosi 0,5% na osnovnu plaću za svaku navršenu godinu radnog staža.

Osnovica za obračun plaće utvrđuje se kolektivnim ugovorom.

Koeficijent za obračun plaće za radno mjesto informatički tehničar određen je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24 i 33/24) i iznosi 1,50.

1. SADRŽAJ, NAČIN I PRAVILA TESTIRANJA

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu javnog natječaja (dalje u tekstu: Komisija).

Na testiranje se upućuju svi kandidati koji ispunjavaju formalne uvjete iz javnog natječaja, a čije su prijave pravodobne i potpune. Testiranje se sastoji od provjere znanja, sposobnosti i vještina bitnih za obavljanje poslova radnog mjesta.

Testiranje se sastoji od:

1. Pisane provjere (10 bodova):
2. poznavanja ustavnog ustrojstva Republike Hrvatske
3. provjere znanja o organizaciji i načinu rada u državnom odvjetništvu.

Smatra se da je kandidat koji je ostvario najmanje 5 bodova u pisanoj provjeri znanja zadovoljio na testiranju i može pristupiti slijedećem testiranju.

1. Provjere poznavanja rada na računalu i rada operativnih sustava (10 bodova).

Smatra se da je kandidat koji je ostvario najmanje 5 bodova u provjeri znanja rada na računalu, zadovoljio na testiranju.

Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

1. Razgovora (intervjua) s Komisijom (10 bodova)

Na razgovor (intervju) pozvat će se kandidati koji su zadovoljili na testiranju u prethodnim fazama.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Raspored održavanja razgovora s Komisijom bit će utvrđen po završetku pisanog dijela testiranja i provjere rada na računalu, o čemu će kandidati biti obaviješteni.

Pravila testiranja

Testiranju mogu pristupiti kandidati koji dođu u zakazano vrijeme i prije početka testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.

Kandidat koji nije pristupio testiranju više se ne smatra kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

1. koristiti se bilo kakvom literaturom ili bilješkama
2. koristiti mobitel ili druga komunikacijska sredstva
3. napuštati prostoriju u kojoj se vrši provjera znanja
4. razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

Nakon provedenog testiranja i razgovora Komisija će utvrditi rang-listu kandidata prema ukupnom broju bodova ostvarenih na testiranju i intervjuu. Komisija čelniku tijela dostavlja izvješće o provedenom postupku, koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i intervjuu.

1. PRAVNI IZVORI ZA PRIPREMU KANDIDATA ZA TESTIRANJE
2. Ustav Republike Hrvatske (Narodne novine, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 5/14)
3. Zakon o državnom odvjetništvu (Narodne novine, broj 67/18 i 21/22)
4. Poslovnik državnog odvjetništva (Narodne novine, broj 128/19).
5. VRIJEME I MJESTO ODRŽAVANJA TESTIRANJA KANDIDATA

Vrijeme i mjesto održavanja testiranja kandidata bit će objavljeni na web-stranici Državnog odvjetništva Republike Hrvatske [www.dorh.hr](http://www.dorh.hr) i web stranici Ministarstva pravosuđa, uprave i digitalne transformacije [www.mpu.gov.hr](http://www.mpu.gov.hr), najmanje pet dana prije dana određenog za testiranje.

OPĆINSKO DRŽAVNO ODVJETNIŠTVO ŠIBENIKU